BIOLOGIJA 8. r

DELO NA DALJAVO (DOMA), **petek, 20.3.2020**

Koža je meja med zunanjim in notranjim okoljem organizma

**Ali ne potrebujemo vsi nežnega dotika in topline?** Lepo naj ti bo čim večkrat v tvojem dnevu. Koža lahko vzbudi posebno lepa občutja. Kot pravi Bernadine Healy: » Človeku še ni uspelo ustvariti boljšega senzorja, ščita in posrednika sporočil.«

Učenci, razumejo, da opravlja koža različne naloge, predvsem pa, da je meja med organizmom in okoljem in spoznajo osnovno zgradbo kože in jo povežejo z njenim delovanjem,

**Navodila za učence**

Ob pomoči barvila in blazinice za žige naredi svoje prstne odtise in jih primerjaj z odtisi staršev ali sester/bratov. Lahko si vzameš tudi tempero barvo, pobarvaj blazinico na prstu in naredi odtis.



Kaj sklepaš iz primerjave odtisov?

Kaj meniš, zakaj je na blazinicah taka struktura kože?

V učbeniku str. 139-140 preberi vse o koži (zgradba kože). Nato si v zvezek prepiši *ZAPIS V ZVEZEK* **KOŽA IN NJENA NALOGA**

Po prepisu v zvezek, še reši delovni list: KOŽA. Delovni list sprintaj in ga zalepi v zvezek ali prepiši vprašanja iz priloženih delovnih listov v zvezek za biologijo in odgovori na naloge s pomočjo učbenika.

V pomoč ti je lahko tudi , kjer si lahko ogledaš tudi videoposnetke in animacije

<https://www.irokusplus.si/vsebine/irp-bio8/>

*ZAPIS V ZVEZEK*

**KOŽA IN NJENA NALOGA**

Koža je največji organ, ki pomaga uravnavati telesno temperaturo, preprečuje vstop škodljivim snovem, varuje pred mehanskimi poškodbami in omogoča komunikacijo z okoljem.

**NALOGA KOŽE**

 Je Je Je Je

Izločanje snovi iz telesa

Reguliranje telesne temperature

Varovanje telesa pred vplivi okolja

Sprejemanje dražljajev iz okolja

 pomagajo pomagajo

S potenjem

nohti

lasje

dlake

nohti

Čutnice v koži za mraz, toploto, bolečino, tip, pritisk

Zunanja plast kože je **vrhnjica**, sestavljena iz številnih plasti. Predstavlja mejo z okoljem, zgrajena je iz zunanje plasti kože - **poroženele plast** (odmrle poroženele celice se s površine kože neprestano luščijo) in **zarodne plasti** (kjer se celice hitro množijo in obnavljajo).

**Usnjica** je plast kože pod vrhnjico, jer so žleze lojnice in znojnice, ki izločajo znoj ter čutnice in lasne korenine.

**Podkožje** je najgloblja plast kože, sestavljena je iz maščobnega tkiva, ki sodelujejo pri toplotni izolaciji telesa ter žil in živci.

Delovni list: KOŽA

Poimenuj plasti kože in dopolni preglednico.



|  |  |  |
| --- | --- | --- |
|  | Oznaka strukture | Naloga |
| Žleza lojnica |  |  |
| Žleza znojnica |  |  |
| Dlaka  |  |  |
| Mišica naježevalka |  |  |

REŠITVE

Poimenuj plasti kože in dopolni preglednico.



PODKOŽJE

USNJICA

VRHNJICA

|  |  |  |
| --- | --- | --- |
|  | Oznaka strukture | Naloga |
| Žleza lojnica | D | Izloča loj, ki je zaščitno mazivo za kožo, dlake in lase. |
| Žleza znojnica | A | Izloča znoj, ki pomaga uravnavati telesno temperaturo. |
| Dlaka  | B | Dlake kožo ščitijo pred izgubo toplote. Lasje ščitijo pred sončnimi žarki. |
| Mišica naježevalka | C | Privzdiguje dlake, da se tik ob koži zadrži več zraka, ki je dober izolator. |